ΓΡΑΠΤΗ ΕΡΩΤΗΣΗ E-2159/02

υποβολή: Alexandros Alavanos (GUE/NGL) προς την Επιτροπή

(18 Ιουλίου 2002)

Θέμα: Αεροπορικό ατύχημα στην Ν. Γερμανία και συνθήκες ασφαλείας στον εναέριο χώρο

Η είδηση ότι, πιθανή αιτία για την σύγκρουση ενός επιβατηγού ρώσικου αεροσκάφους Τουπόλεφ 154 και ενός Μπόινγκ 757 στην Ν. Γερμανία είναι ότι, στον πύργο ελέγχου της Ζυρίχης, το αυτόματο σύστημα προειδοποίησης για ενδεχόμενη σύγκρουση βρισκόταν εκτός λειτουργίας, έχει πολλαπλασιάσει τις ανησυχίες για την ασφάλεια των πτήσεων στον ευρωπαϊκό εναέριο χώρο. Πρόσφατα και πριν από το τραγικό δυστύχημα είδαν το φως της δημοσιότητας αναφορές και καταγγελίες για τα προβλήματα που δημιουργεί η αυξημένη συχνότητα πτήσεων. Για παράδειγμα, οι βρετανοί ελεγκτές εναέριας κυκλοφορίας θεωρούν ότι έχουν διπλασιασθεί από την αρχή του έτους τα συμβάντα που εγκυμονούν κινδύνους στον εναέριο χώρο τους. Πολλές φορές οι ίδιοι αδυνατούν να ακούσουν τους πιλότους που ελέγχουν, αεροσκάφη εξαφανίζονται από τις οθόνες των ραντάρ, στα κομπιούτερ παρατηρούνται συχνά shut downs και αεροπλάνα αδυνατούν να κρατήσουν τις σωστές αποστάσεις ασφαλείας. Οι έλληνες πιλότοι από την πλευρά τους θεωρούν ότι το νέο σύστημα κατακόρυφου διαχωρισμού μεταξύ των αεροδιαδρόμων (RVCM) εγκυμονεί κινδύνους διότι οι τεχνικές διαδικασίες που έχει προωθήσει το Eurocontrol δεν είναι ολοκληρωμένες.

Ερωτάται η Επιτροπή:

1. Μπορεί να επιβεβαιώσει τις πληροφορίες περί προσωρινής διακοπής λειτουργίας του συστήματος αυτόματος προειδοποίησης για επικείμενο κίνδυνο την ώρα του ατυχήματος·

2. Γνωρίζει τις προαναφερόμενες καταγγελίες των ελεγκτών εναέριας κυκλοφορίας και πιλότων ή άλλες σχετικές· Μπορούν να συσχετισθούν με το αεροπορικό δυστύχημα στην Γερμανία·

3. Τι μέτρα προτίθεται να λάβει ώστε η αυξημένη συχνότητα των πτήσεων να μη δημιουργεί κινδύνους για τους επιβάτες·

Κοινή απάντησητου κας de Palacio εξ ονόματος της Επιτροπήςστις γραπτές ερωτήσεις E-2130/02 και E-2159/02

(22 Αυγούστου 2002)

Οι πληροφορίες που διατίθενται για τη σύγκρουση μεταξύ δύο αεροσκαφών πάνω από τη λίμνη της Κωνσταντίας δεν επιτρέπουν, στο στάδιο αυτό, να συναχθούν συμπεράσματα για τα αίτια του ατυχήματος ενώ η έρευνα δεν έχει ακόμη ολοκληρωθεί. Οι πληροφορίες αυτές φαίνεται να επιβεβαιώνουν ότι το αυτόματο σύστημα συναγερμού επί του εδάφους είχε τεθεί εκτός λειτουργίας για συντήρηση. Μετά την τραγωδία αυτή, η Επιτροπή τόνισε ότι δεν ήταν σκόπιμο να γίνει συσχετισμός μεταξύ των προβλημάτων που προέκυψαν τη στιγμή του ατυχήματος, όπου ο ανθρώπινος παράγοντας φαίνεται να διαδραμάτισε σημαντικό ρόλο, και των λύσεων που παρουσιάστηκαν στην πρωτοβουλία για τον ενιαίο ουρανό. Ωστόσο, ορισμένες εκτιμήσεις γενικής φύσεως που ίσχυαν πριν από την τραγωδία αυτή είναι ακόμη επίκαιρες.

Η αύξηση της εναέριας κυκλοφορίας κατά τη διάρκεια των προηγουμένων ετών άσκησε πιέσεις στα εθνικά συστήματα ελέγχου της εναέριας κυκλοφορίας. Η αύξηση αυτή συνεπάγεται περισσότερες ανταλλαγές δεδομένων μεταξύ των κέντρων ελέγχου και των εν πτήσει αεροσκαφών και μεγαλύτερο συντονισμό μεταξύ των διαφόρων κέντρων ελέγχου. Για το συντονισμό αυτό εφαρμόζονται διαδικασίες που καθορίζουν τη δομή του εναέριου χώρου, την ανταλλαγή δεδομένων, τα μέσα επικοινωνίας και τις διαδικασίες που πρέπει να τηρηθούν σε περίπτωση βλάβης των μέσων αυτών. Αρμόδιοι για την τήρηση των εν λόγω διαδικασιών και για την αποτελεσματικότητά τους είναι και, κατ'αρχήν, οι φορείς παροχήςπηρεσιών και, στη συνέχεια, οι εθνικές αρχές που οφείλουν να επιβλέπουν την εφαρμογή τους.

Η κατάσταση στην Ευρώπηποδηλώνει πολλές αδυναμίες, παρόλο που, σύμφωνα με τις πληροφορίες που παρέχουν οι φορείς παροχήςπηρεσιών και ο Eurocontrol, το επίπεδο ασφαλείας παραμένει συνεχώςψηλό:

- η αύξηση της εναέριας κυκλοφορίας δεν αντιμετωπίσθηκε εγκαίρως με ανάλογη αύξηση του δυναμικού ελέγχου της εναέριας κυκλοφορίας·

- η διαλειτουργικότητα μεταξύ των κέντρων ελέγχου είναι σήμερα ανεπαρκής κυρίως λόγω του μεγάλου αριθμού των χρησιμοποιούμενων συστημάτων·

- η σημερινή διαμόρφωση του εναέριου χώρου (ζώνες ελέγχου και αεροδιάδρομοι) πουπαγορεύεται από τα εθνικά συμφέροντα δεν συντελεί στη μείωση των καταστάσεων σύγκρουσης, εξ ου και οι κίνδυνοι προκλήσεως ατυχημάτων·

- τέλος, η διαδικασία ιδιωτικοποίησης των φορέων παροχήςπηρεσιών δεν συνοδεύτηκε από τη δημιουργία εθνικών φορέων επίβλεψης που να εγγυώνται την τήρηση των προτύπων και να επιβάλλουν κυρώσεις για παραβάσεις.

Η πρωτοβουλία για τον ενιαίο ουρανό αποσκοπεί στη βελτίωση όλων αυτών των πτυχών, δηλαδή στην αύξηση του δυναμικού, της διαλειτουργικότητας (συστημάτων και διαδικασιών), της αποτελεσματικότητας της οργάνωσης του εναερίου χώρου και της επίβλεψης των προτύπων. Θα επιτρέψει την καθιέρωση ενιαίων κανόνων για τις διαδικασίες, τον εξοπλισμό και την κατάρτιση καθώς και τη διαχείριση των βλαβών περιορίζοντας έτσι τους κινδύνους και εξασφαλίζονταςψηλά επίπεδα ασφάλειας.

Κατόπιν των τελευταίων γεγονότων, η Επιτροπή θα συναντήσει, στις 12 Σεπτεμβρίου 2002 τους Γενικούς Διευθυντές της Πολιτικής Αεροπορίας των κρατών μελών και των συνδεδεμένων με την Ένωση χωρών (Ελβετία, Νορβηγία και Ισλανδία), για να συζητήσουν το θέμα της ασφάλειας των εναέριων μεταφορών.